כרוניקה של שקיעה סגולה מאוד
שש אפס למדינה; ימיה חוק ושמש,; לילותיה רוח וחשמל,; האישון העליון מורחב.; יושבה בתחתוניה בגינה; ויהי ערב ויהי בוקר יום אחד. ; שש אפס למדינה; שמיה קלסטרופוביים ; נוכח בבלובי הגורדים,; ענניה פלרטטנים.; הולכה המקררה לפקוק תאבונה; ויהי ערב ויהי בוקר יום שני. ; ובשבע, תישארו, כדאי לכם לראות,; מיד יהיו כאן זה וזה ועוד -; הפן המתחנפן, התניניים הדומעות,; העניבות המעליבות-המצועצעות.; נספר לכם לאן נושבות הרוחות הרעות -; יד ביד מול השקיעה הסגולה בשקיעות. ; שש אפס למדינה; חופיה שלושת הדגלים: לבן.; מנויילנים ומקורטבים.; כבישיה ארס עכבישי.; שוכבה אל-מול ערוץ אופנה ואוננה; ויהי ערב ויהי בוקר יום שלישי. ; שש אפס למדינה; ממשלותיה משולות לחיתוליה - יום ולילה; (היא בוכה, את קמה? שוב תורי...',; גיבוריה כוכביים.; יורדה אברקססה לשאוף קצת לבנה; ויהי ערב ויהי בוקר יום רביעי. ; ובשבע, תישארו, כדאי לכם לראות,; מיד יהיו כאן זה וזה ועוד -; הפן המתחנפן, התניניים הדומעות,; העניבות המעליבות-המצועצעות.; אם היה לכם יום טוב, לא נורא, הכל פתוח עוד -; יד ביד מול השקיעה הסגולה בשקיעות. ; שש אפס למדינה; כלבי רחובותיה שוטטים,; קבצבי מטבעותיה שותתים,; ערביי צנצנותיה גזרים כבושים.; חוזרה שיכורה הביתה לטפטף על השכנה; ויהי ערב ויהי בוקר יום חמישי. ; שש אפס למדינה; אזרחיה נמלים, עמלים מהלפנות - ; עד הלפנות- הם צרצרים. או עכברים. או טרמיטים.; קברניטי-ריאליטיי-אינטרנטיה פיראטים.; אביה חד-הורי קשישי.; עולתה הגגה לעשן עם הריונה; ויהי ערב ויהי בוקר יום השישי. ; ובשבע, תישארו, כדאי לכם לראות,; מיד יהיו כאן זה וזה ועוד -; הפן המתחנפן, התניניים הדומעות,; העניבות המעליבות-המצועצעות.; זה הולך להיות הכי וואו, הכי כל כך, הכי מאוד -; יד ביד מול השקיעה הסגולה בשקיעות.; 